Diari Oficial de la Generalitat Valenciana


Sumari del DOGV 3148, del 23-12-1997 (1997/12388)

RESOLUCIÓ 903/97 de 15 de desembre de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996.
-------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1997/12/15/902/dof/vci/html**

### Dades del document

Número de DOGV
:   3148

Data del DOGV
:   23-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12069


Data del document
:   15-12-1997

Organisme emissor
:   Conselleria de Benestar Social

Tipus de document
:   Resolució

Anàlisi jurídica

4139 RESOLUCIÓ 903/97 de 15 de desembre de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996. [97/12779]
  
En data 14 de novembre de 1996 va ser dictada una Ordre de la Conselleria de Treball i Afers Socials per la qual es regulen i es convoquen ajudes en matèria de serveis socials per al 1997 (DOGV núm. 2.880, de 29 de novembre de 1996).
  
Així mateix, i d'acord amb el que disposa el número 11 de l'article 47 de la Llei d'Hisenda Pública, Text Refós, aquesta Conselleria va dictar una Ordre, en data 3 d'abril de 1997, en la qual es donava publicitat als crèdits pressupostaris que finançarien l'Ordre abans esmentada, i s'establia el sistema de pagament i de justificació de les esmentades ajudes (DOGV núm. 2.971, de 15.04.97).
  
Per la Resolució de la Conselleria d'Economia i Hisenda i Administració Pública, de data 10 de juliol de 1997, es van autoritzar els ajusts necessaris per consignar els crèdits en el nou programa pressupostari 313.30 Família i adopcions.
  
A fi d'atendre la demanda de guarderies de primera infància regulades en l'esmentada convocatòria, s'ha considerat oportú ampliar els crèdits destinats a aquestes i procedir a donar publicitat d'aquesta ampliació, en els termes de l'article 47.11 del Decret Legislatiu de 26 de juny de 1991, pel qual és aprovat el Text Refós de la Llei d'Hisenda de la Generalitat Valenciana.
  
Per tot l'exposat i en compliment del que disposa l'últim paràgraf de l'article 1 de l'esmentada Ordre de 3 d'abril d'enguany, aquesta Conselleria de Benestar Social resol:
  
Modificar la quantia establerta per a les ajudes a guarderies de primera infància en l'Ordre de 3 d'abril de 1997, per a aquest exercici, en els termes següents:
  
1. S'incrementa la línia 403/1997 (projecte 2.196) del programa 88.32.801.25.5 Primera Infància 0-3 Anys, en 54.900.922 PTA, i passa de 84.476.562 PTA. a 146.006.824 PTA.
  
2. Publicar aquesta resolució al Diari Oficial de la Generalitat Valenciana.
  
3. Els crèdits que resulten després d'aquesta modificació tenen caràcter màxim i no podran concedir-se subvencions una vegada exhaurits aquests crèdits, circumstància que es farà publicar al Diari Oficial de la Generalitat Valenciana.


Còpia Permalink ELI